મીસીસ ડાલ્વી ભણાવવા કરતાં અમારી પાસે કામ કરાવવામાં મહા હુશિયાર હતા. તેમને ખાવાનો બહુ શોખ હતો. આપણું ખાવાનું તેને બહુ ભાવતું. તેના ઘરની પાછળ એકાદ એકર જેટલી જમીન હતી. તેમાં તેણે ઘણી જાતના શકભાજી વાવેલા. તે શરીરે બહુ ઝાડા હતા, એટલે મને આ લઇ આવ અને પેલુ લઇ આવ કરીને શાકભાજીની વાડીમાં દોડાવે. મારી બેનને રસોઇ કરવાનો બહુ શોખ હતો. તેને ભણવામાં ઓછો રસ હતો. તેની રસોઇના વખાણ થાય એટલે તે હોંશે હોંશે રસોઇ કરી આપતી. આમ થોડા વખતથી ચાલતુ હતુ.